# אלי גוטמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלי גוטמן הוא מאמן כדורגל ישראלי. גוטמן ידוע כמאמן קשוח, מסורתי וטקטיקן וכינויו הידוע הוא "הגרמני".

גוטמן, שעבד בהרבה קבוצות בישראל, החל את הקריירה כמאמן בליגות נמוכות באזור הצפון, ובהמשך כעוזר מאמן במכבי חיפה. את הפריצה הגדולה עשה בעונת 1997 בהפועל באר שבע, עמה זכה בגביע המדינה תוך גילוי זרים כשרוניים כדוגמת ג'ובאני רוסו וסיאד חלילוביץ'. שנה לאחר מכן עבר לאמן את הפועל חיפה של רובי שפירא, אליה הוא הביא את רוסו. באותה עונה - 1998/1999 - זכה איתה גוטמן באליפות היסטורית והצלחה באירופה. הסגל של הקבוצה כלל את השוער דודו אוואט, המגינים רן בן-שמעון, עופר טלקר ונג'ואן גרייב, הקשרים ג'ובאני רוסו, אורן זייתוני, גוראן מילנקו, דימיטרי אוליאנוב והחלוצים אורן ניסים ולירון בסיס. הקריירה של רובם דעכה אחרי עזיבתו של גוטמן.

בעונת 2000-2001 אימן גוטמן את קבוצת בית"ר ירושלים שנרכשה באותה עונה על ידי איש העסקים, גד זאבי, שהשקיע בקבוצה סכומים נכבדים. בעקבות כך, הציפיות מגוטמן כמאמן היו גדולות מהרגיל. בסיום החצי הראשון של העונה מוקמה הקבוצה בצמרת הטבלה, אך בחצי השני של העונה חלה הדרדרות במצב הקבוצה, וגוטמן נאלץ לעזוב את הקבוצה, עקב כניעת ההנהלה ללחץ האוהדים.
מאז אותה עונה ניסה לחזור למרכז הזירה בקבוצות הפועל פתח תקוה, הפועל חיפה והפועל באר שבע, אך לא זכה להצלחה רבה.

בעונת 2004-2005 אימן גוטמן בקבוצת פאראלמיני בקפריסין והיה שותף להנצלותה מירידה. בעונת 2005/2006 הגיע עם הקבוצה למקום חמישי בליגה הקפריסאית.

לקראת עונת 2006/2007 עזב גוטמן את תפקידו בקפריסין ועבר חזרה לישראל כמאמן מכבי נתניה.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99_%D7%92%D7%95%D7%98%D7%9E%D7%9F.html

קטגוריה: מאמני כדורגל ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש